Interkontinentálny pohár v bejzbale

Interkontinentálny pohár v bejzbale bolo medzinárodné podujatie národných družstiev v bejzbale, ktoré organizovala Medzinárodná bejzbalová federácia (IBAF). Jeho história siaha do roku 1973, kedy sa v Taliansku uskutočnil prvý turnaj. Do roku 1999 sa organizovalo podujatie s 2-ročnou periodicitou, po roku 2002 sa prešlo na 4-ročný interval. Prebiehalo iba v mužskej kategórii. S rastúcou popularitou podujatia World Baseball Classic sa IBAF rozhodla po roku 2010 túto súťaž už viac neorganizovať. Posledný turnaj sa uskutočnil v roku 2010 v Taiwane. Interkontinentálnemu poháru, rovnako ako ostatným bejzbalovým podujatiam, dominovalo družstvo , ktoré vyhralo 11 zo 17 turnajov.

Prvé dva turnaje organizovala už neexistujúca Federacion Internacional Beisbol Amateur (FEMBA), ako alternatíva k International Baseball AssociationAINBA (terajšia IBAF). Tieto dve medzinárodné organizácie sa v roku 1975 zlúčili, ale podujatie sa neprestalo organizovať a neskôr slúžilo ako testovacie podujatie pred majstrovstvami sveta. Na rozdiel od majstrovstiev sveta, kde sa družstvá museli kvalifikovať, na interkontinentálny pohár boli jednotlivé družstvá pozývané. Aj preto sa na nich niekedy objavili družstvá, ktoré by sa za normálnych okolností na vrcholné bejzbalové podujatie nedostali (napr.  v roku 2010).

Zoznam

Medailová bilancia družstiev

Referencie

Pozri aj 
 Majstrovstvá sveta v bejzbale
 World Baseball Classic

Iné projekty

Externé odkazy 
 Interkontinentálny pohár na oficiálnej stránke IBAF 
 Interkontinentálny pohár na stránke honkbalsite.com 
 Interkontinentálny pohár na stránke baseball-reference.com 
 Interkontinentálny pohár na stránke wikibaseball 
 Interkontinentálny pohár na stránke mister-baseball.com  

Bejzbalové súťaže